सामग्री: 1. राहुल गांधींवर अंमली पदार्थांच्या सेवनाचा आरोप करणाऱ्या सुब्रमण्यम स्वामींविरोधात FIR 

राहुल गांधी अंमली पदार्थांचं सेवन करत असल्याचा आरोप करणारे भाजपा नेते आणि राज्यसभेतील खासदार सुब्रमण्यम स्वामी यांच्याविरोधात काँग्रेस पक्षानं FIR दाखल केला आहे. स्क्रोलनं हे वृत्त प्रसिद्ध केलं आहे. 

"आम्ही उत्तर प्रदेशातील बाराबंकी जिल्ह्यातल्या कोतवाली नगर पोलिस ठाण्यात सुब्रमण्यम स्वामी यांच्याविरोधात तक्रार दाखल केली आहे," अशी माहिती काँग्रेसचे नेते पीएल पुनिया यांनी ANI या वृत्तसंस्थेशी बोलताना दिली. "स्वामींविरोधात कठोर कारवाई करण्याची आमची मागणी आहे," असंही पुनिया यांनी सांगितलं.   

याचप्रकरणी स्वामींविरोधात अजून एक FIR दाखल करण्यात आला आहे. छत्तीसगडमधील जाशपूर जिल्हा काँग्रेसचे अध्यक्ष पवन अग्रवाल यांच्या तक्रारीच्या आधारे स्वामींविरोधात FIR दाखल करण्यात आला आहे.

2. राजीनामा दिलेले कर्नाटकचे आमदार मुंबईत, सोफीटेल हॉटेलसमोर काँग्रेस कार्यकर्त्यांची निर्दशनं 

कर्नाटकमध्ये निर्माण झालेल्या राजकीय नाट्याचे पडसाद मुंबईत उमटले आहेत. आमदारकीचा राजीनामा देणारे कर्नाटक विधानसभेतील काँग्रेस आणि जेडीएसचे आमदार मुंबईतील सोफीटेल हॉटेलमध्ये थांबले आहेत. आमदारांचं वास्तव्य असलेल्या या हॉटेलबाहेर रविवारी काँग्रेसच्या कार्यकत्यांनी जोरदार निदर्शनं केली. लोकमतनं ही बातमी प्रसिद्ध केली आहे. 

निदर्शनं करणाऱ्या काही काँग्रेस कार्यकर्त्यांना पोलिसांनी ताब्यात घेतलं आहे. या प्रकरणी सूरज सिंह ठाकूर यांच्यासह काही कार्यकर्त्यांना पोलिसांनी ताब्यात घेतलं आहे. 

शनिवारी काँग्रेस-जेडीएसच्या 13 आमदारांनी राजीनामे दिल्यानंतर कर्नाटकातील आघाडी सरकार अल्पमतात आलं आहे. काँग्रेसचे हे आमदार राजीनामा देण्याच्या आपल्या निर्णयावर ठाम आहे. त्यामुळे कर्नाटकातील कुमारस्वामी सरकार अल्पमतात आलं आहे. 

3. राज्यभरातील 296 लहान-मोठ्या धरणांच्या सुरक्षेचा प्रश्न ऐरणीवर 

रत्नागिरीतील तिवरे धरण फुटल्यानंतर राज्यभरातील धरणांच्या सुरक्षेचा प्रश्न ऐरणीवर आला आहे. राज्यातील 296 मोठी आणि मध्यम धरणांमध्ये त्रुटी आढळल्या असून या धरणांमधील दोष तातडीने दूर करण्याची निकड धरण सुरक्षितता संघटनेनं व्यक्त केली आहे. लोकसत्तानं ही बातमी दिली आहे. 

फुटलेलं तिवरे धरण

धरण सुरक्षितता संघटनेनं ज्या धरणांची यादी प्रसिद्ध केली आहे, त्यामध्ये सोलापूरचं उजनी आणि नागपूरमधील...\nमागील सामग्री खालीलप्रमाणे सारांशित केली जाऊ शकते:
आज सकाळी वृत्तपत्रं आणि वेबसाईट्सवर प्रसिद्ध झालेल्या बातम्यांपैकी 5 मोठ्या बातम्यांचा थोडक्यात आढावा :